શીર્ષક: સના મારિન : કોણ છે દુનિયાનાં સૌથી નાની વયનાં PM?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
યુરોપિયન દેશ ફિનલૅન્ડમાં તેમને સોશિયલ ડેમૉક્રેટિક પાર્ટીનાં નેતા તરીકે ચૂંટવામાં આવ્યાં છે. સના ચાર પક્ષની ગઠબંધન સરકારનાં વડાં પ્રધાન બનશે, આ ચારેય પક્ષોનું નેતૃત્વ મહિલાઓના હાથમાં છે.

આ પહેલાં પાર્ટીનાં નેતા ઍન્ટી રિનાએ વડાં પ્રધાનના પદથી રાજીનામું આપ્યું હતું. સના મારિન આ અઠવાડિયે વડાં પ્રધાન તરીકે શપથ લેશે.

કોણ છે સના મારિન?

મીડિયા અહેવાલો મુજબ સના મારિનનો ઉછેર એક સમલૈંગિક પરિવારમાં થયો હતો. તેમના પરિવારમાં તેમનાં માતાનાં મહિલા પાર્ટનર હતાં.

મેનાસેટ વેબસાઇટ મુજબ વર્ષ 2015માં તેમણે કહ્યું હતું કે બાળપણમાં તેઓ બહુ પ્રકાશમાં નહોતાં આવતાં, કારણ કે તેઓ પોતાના પરિવાર વિશે ખુલીને વાત નહોતાં કરી શકતાં.

પરંતુ તેમણે કહ્યું કે તેમનાં માતાએ હંમેશાં તેમને ટેકો આપ્યો છે અને એ માનવા માટે પ્રેરિત કર્યાં કે તેઓ કંઈ પણ કરી શકે છે.

સના તેમના પરિવારમાંથી એવી પ્રથમ વ્યક્તિ હતી કે જે યુનિવર્સિટી કક્ષાએ અભ્યાસ માટે જઈ શક્યાં હોય.

સના રાજકારણમાં આવ્યાં અને સોશિયલ ડેમૉક્રેટ્સ પાર્ટીમાં તેઓ ઝડપથી આગળ વધ્યાં.

27 વર્ષની ઉંમરમાં તેઓ ટામ્પેરે નામના શહેરમાં સ્થાનિક પ્રશાસનમાં વડાં બન્યાં હતાં.

વર્ષ 2015માં તેઓ પહેલી વખત ફિનલૅન્ડમાં સંસદસભ્ય બન્યાં હતાં.

22 મહિનાની પુત્રીનાં માતા સનાની જૂન 2019માં પરિવહન અને સંચારમંત્રી તરીકે નિમણૂક કરવામાં આવી હતી.

જ્યારે તેમને તેમની ઉંમર વિશે સવાલ પૂછવામાં આવ્યો ત્યારે તેમણે કહ્યું, "મેં મારી ઉંમર અથવા જેન્ડર વિશે ક્યારેય નથી વિચાર્યું."

જોકે, સનાની સરકારમાં 32 વર્ષનાં કૅટ્રી કુલમુનિ નાણામંત્રી બની શકે છે, તેઓ સેન્ટર પાર્ટીનાં નેતા છે. 

મહિલાઓનો દબદબો

તેઓ ચાર રાજકીય પક્ષોના ગઠબંધનનું નેતૃત્વ કરશે અને આ ચારેય પક્ષોનું નેતૃત્વ મહિલા નેતાઓના હાથમાં છે જેમાંથી ત્રણની ઉંમર 35 વર્ષથી ઓછી છે.

ફિનલૅન્ડમાં ટપાલસેવા અંગેની હડતાળ પર સરકારની નીતિથી નારાજ ગઠબંધનની એક સદસ્ય પાર્ટીના અસંતોષને જોતાં ઍન્ટી રિનેએ રાજીનામું આપ્યું હતું.

જ્યારે સના મારિન વડાં પ્રધાન તરીકે શપથ લેશે ત્યારે તેઓ દુનિયાનાં સૌથી નાની વયનાં વડાં પ્રધાન બની જશે.

જોકે, ન્યૂઝીલૅન્ડના વડાં પ્રધાન  જૅસિન્ડા અર્ડર્ન 39 વર્ષનાં છે, જ્યારે યુક્રેનના પ્રમુખ નેતા ઓલેસ્કી હૉન્ચારુક 35 વર્ષના છે.

સના સામે પડકાર 

હાલમાં યુરોપિયન સંઘનું અધ્યક્ષપદ ફિનલૅન્ડ પાસે છે. 12મી ડિસેમ્બરે બ્રસેલ્સ ખાતે તેનું સંમેલન મળવાનું છે. આથી એવી શક્યતા વ્યક્ત...